COTTO ปรับโครงสร้างใหม่ “SCG Mat” ถือหุ้น 82.75% แทน CCCL
CCCL แจ้งโอนหุ้น COTTO ทั้งหมดที่ถือ 82.75% ให้กับ SCG Mat ซึ่งเป็นบริษัทในกลุ่ม SCC ยันไม่มีผลกระทบต่อการเปลี่ยนแปลงอำนาจการควบคุมนโยบายการดำเนินธุรกิจ และโครงสร้างคณะกรรมการบริษัทและผู้บริหารของ COTTO
CCCL แจ้งโอนหุ้น COTTO ทั้งหมดที่ถือ 82.75% ให้กับ SCG Mat ซึ่งเป็นบริษัทในกลุ่ม SCC ยันไม่มีผลกระทบต่อการเปลี่ยนแปลงอำนาจการควบคุมนโยบายการดำเนินธุรกิจ และโครงสร้างคณะกรรมการบริษัทและผู้บริหารของ COTTO
1 พ.ย. 2565

บริษัท เอสซีจี เซรามิกส์ จำกัด (มหาชน) หรือ COTTO เปิดเผยว่า บริษัทได้รับแจ้งจาก บริษัท เซรามิคซิเมนต์ไทย จำกัด (CCCL) (ซึ่งเป็นผู้ถือหุ้นรายใหญ่ที่มี บริษัท ปูนซิเมนต์ไทย จำกัด (มหาชน) หรือ SCC ถือหุ้น 100%) ว่า เมื่อวันที่ 1 พฤศจิกายน 2565 CCCL ได้โอนหุ้นที่ถืออยู่ทั้งหมดใน COTTO จำนวน 82.75% ของหุ้นที่ออกและจำหน่ายได้แล้วทั้งหมดของ COTTO ให้แก่บริษัท เอสซีจี ผลิตภัณฑ์ก่อสร้าง จำกัด (SCG Mat) (ซึ่งเป็นบริษัทในกลุ่ม SCC เช่นเดียวกันโดย SCC ถือหุ้นทางอ้อม 100%) แล้ว
โดยการโอนหุ้นดังกล่าวเป็นส่วนหนึ่งของแผนการปรับโครงสร้างธุรกิจภายในกลุ่มบริษัทของ SCC ซึ่งไม่มีผลกระทบต่อการเปลี่ยนแปลงอำนาจการควบคุมนโยบายการดำเนินธุรกิจ และโครงสร้างคณะกรรมการบริษัทและผู้บริหารของ COTTO จากการโอนหุ้นดังกล่าวแต่อย่างใด
สำหรับการปรับโครงสร้างการถือหุ้นดังกล่าว SCG Mat ได้รับยกเว้นหน้าที่การทำคำเสนอซื้อหลักทรัพย์ทั้งหมดของ COTTO ตามข้อ 9 (5) (ข) ของประกาศคณะกรรมการก กับตลาดทุนที่ ทจ. 12/2554เรื่อง หลักเกณฑ์ เงื่อนไข และวิธีการในการเข้าถือหลักทรัพย์เพื่อครอบง กิจการ (รวมทั้งที่มีการแก้ไขเพิ่มเติม)
